《西樵旅怀五首 其五》
清代·陈恭尹

涕泣经年自一身，南天回首又风尘。低徊不死缘无子，潦倒何颜复向人。

犬马岂能忘旧主，梦魂犹恐负先臣。西山有屋临溪水，新种桃花欲避秦。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。